ఆర్. బిందు

ఆర్. బిందు  ఒక భారతీయ రాజకీయవేత్త.  కమ్యూనిస్టు పార్టీ ఆఫ్ ఇండియా (మార్క్సిస్ట్)కి చెందిన ఆమె కేరళ ప్రభుత్వంలో ఉన్నత విద్య, సామాజిక న్యాయ శాఖ మంత్రిగా వ్యవహరిస్తున్నారు.

జీవితం తొలి దశలో 
ఆమె 1967లో ఎన్ రాధాకృష్ణన్, కె.కె.శాంతకుమారి దంపతులకు జన్మించింది. ఆమె తన విద్యను ఇరింజలకుడ బాలికల ఉన్నత పాఠశాల, ఇరింజలకుడ సెయింట్ జోసెఫ్ కళాశాలలో ఆంగ్ల విభాగంలో పూర్తి చేసింది. కాలికట్ యూనివర్సిటీ, జవహర్లాల్ నెహ్రూ యూనివర్సిటీ, ఢిల్లీ లలో ఆమె ఆంగ్ల సాహిత్యంలో మాస్టర్స్ డిగ్రీని, ఎంఫిల్, పిహెచ్‌డి పట్టాలను పొందింది. విద్యార్థి రాజకీయాల ద్వారా బిందు సామాజిక కార్యకలాపాల్లో ప్రవేశించింది.

కెరీర్ 
త్రిస్సూర్‌లోని శ్రీ కేరళ వర్మ కళాశాలలో బిందు వైస్ ప్రిన్సిపాల్, ఇంగ్లీష్ డిపార్ట్‌మెంట్ హెడ్‌గా ఉన్నారు. ఆమె కాలికట్ విశ్వవిద్యాలయం సెనేట్ మరియు సిండికేట్ సభ్యురాలు. ఆమె ఆల్ ఇండియా డెమోక్రటిక్ ఉమెన్స్ అసోసియేషన్ (AIDWA) కేంద్ర కమిటీ సభ్యురాలు. ఆర్. బిందు మొదట కేరళలోని త్రిస్సూర్ మున్సిపల్ కార్పొరేషన్ మాజీ మేయర్. ఆమె త్రిస్సూర్ నుండి మొదటి మహిళా మంత్రి. ఇరింజలకుడ నియోజకవర్గం నుంచి తొలి మహిళా ఎమ్మెల్యే కూడా. 

బిందు మాజీ పార్లమెంటేరియన్, సి.పి.ఐ (ఎమ్) కేరళ రాష్ట్ర కమిటీ కార్యదర్శి ఎ. విజయరాఘవన్‌ను వివాహం చేసుకున్నారు.

ఉదారత 
త్రిసూర్ జిల్లా ఇరింజలకుడ ప్రాంతంలో కిడ్నీ మార్పిడి వైద్య సహాయ కమిటీ సమావేశానికి 2022 జులై 11న ప్రతినిధిగా  హాజరైన ఆర్ బిందు కిడ్నీ మార్పిడి చేయించుకోవాల్సిన వివేక్ ప్రభాకర్ అనే 27 ఏళ్ల యువకుడి దీనస్థితిని చూసి చలించిపోయారు. అతనికి శస్త్రచికిత్స కోసమని వెంటనే తన మణికట్టు నుండి బంగారు గాజుని తీసి మొదటి విరాళంగా ఇచ్చింది.

మూలాలు 

సజీవులు
శ్రీ కేరళ వర్మ కళాశాల పూర్వ విద్యార్థులు
కమ్యూనిస్ట్ పార్టీ ఆఫ్ ఇండియా (మార్క్సిస్ట్) కేరళకు చెందిన రాజకీయ నాయకులు
21వ శతాబ్దపు భారతీయ మహిళా రాజకీయ నాయకులు
20వ శతాబ్దపు భారతీయ మహిళా రాజకీయ నాయకులు
కేరళ నుండి అధ్యాపకులు
త్రిస్సూర్ నుండి రాజకీయ నాయకులు
కేరళ నుండి మహిళా విద్యావేత్తలు
20వ శతాబ్దపు మహిళా విద్యావేత్తలు
21వ శతాబ్దపు మహిళా విద్యావేత్తలు